Watkini torn
Watkini torn (inglise keeles Watkin's Tower või Wembley Tower) oli lõpuni ehitamata jäänud ja planeeritud 358-meetrise kõrgusega vaatetorn Wembley Parki haljasalal Londonis. Edward Watkini visualiseeritud torni, mida reklaamiti kui "Great Tower of London" ja mis oleks pidanud olema maailma kõrgeim ehitis, hakati tarindama 1891. aastal. Kuusteist aastat hiljem lammutati umbes vaid 47-meetri kõrgune platvorm, mis avati 1894. aastal ja mida hiljem kunagi ei taastatud. Tänapäeval asub samas paigas Wembley staadion.